**Concurs de oferte pentru elaborarea unei hărți turistice**

**cu cinci rute tematice a regiunii Soroca-Iampol, în cadrul proiectului**

**„Turismul rural – un pas sigur spre stimularea cooperării transfrontaliere între raioanele Soroca (Republica Moldova) și Iampol (Ucraina, regiunea Vinnița)”**

**Data lansării:** 08.08.2018

**Data limită pentru acceptarea înscrierii :** 05.09.2018, ora 18.00

**Solicitant:** Consiliul Raional Soroca (Republica Moldova), Institutul pentru Dezvoltare și Inițiative Sociale (IDIS) „Viitorul”,Administrația raională Iampol (Ucraina).

**Prezentarea proiectului:**

Proiectul ***„****Turismul rural – un pas sigur spre stimularea cooperării transfrontaliere între raioanele Soroca (Republica Moldova) și Iampol (Ucraina, regiunea Vinnița)****”*** este implementat de IDIS „Viitorul”, în parteneriat cu Consiliul raional Soroca și Administrația raională Iampol (Ucraina). Proiectul este cofinanțat de Uniunea Europeană prin Programul de Cooperare Teritorială Republica Moldova – Ucraina în cadrul Parteneriatului Estic (EaPTC).

**Obiectivul proiectului:** Consolidarea capacităților prestatorilor de servicii turistice și autorităților locale din raioanele Soroca și Iampil pentru a dezvolta turismul rural prin cooperare transfrontalieră.

**Context:** Localitățile din arealul transfrontalier Soroca-Iampol au un bogat patrimoniu cultural, istoric şi arhitectural, peisaje pitoreşti, resurse recreative, de agrement şi curative, oameni harnici şi ospitalieri. Acest enorm potențial turistic este insuficient valorificat și promovat. Proiectul urmărește să crească vizibilitatea și atractivitatea raioanelor respective, nivelul de valorificare a potențialului turistic și capacitatea entităților economice de a atrage turiști.

De asemenea, proiectul își propune dezvoltarea unei comunități de antreprenori și manageri de pensiuni turistice, în raioanele Soroca și Iampil, care să beneficieze de instruire, informare, ghidare și consultanță, pentru a-și dezvolta afacerile, prin abordarea şi prestarea serviciilor turistice cu profesionalism, în contextul cooperării transfrontaliere.

Promovarea, lansarea și dezvoltarea turismului în mediul rural, conform estimărilor experților, va contribui la dezvoltarea iniţiativelor antreprenoriale în rândul cetățenilor din raioanele Soroca și Iampol, sporind nivelul de valorificare a potențialului turistic în zona transfrontalieră.

În vederea creșterii vizibilității celor 2 raioane și a numărului de turiști din raioanele Soroca și Yampol ne propunem să elaborăm o hartă turistică care va conține 5 rute turistice tematice (ecologică, religioasă, culturală, gastronomică și istorică) pe aria geografică a raioanelor Soroca și Yampol.

Harta urmează să fie utilizată ca instrument de promovare a potențialului turistic, atragerea turiștilor și în scopul creșterii vizibilității raioanelor Soroca și Iampil.

**Harta urmează să fie elaborată până la 30 septembrie 2018.**

Activităţi minime cerute prestatorului. Specificaţii tehnice

Prestatorul va elabora oferta în baza căreia va asigura realizarea hărţi turistice (pentru regiunea ce cuprinde raionul Soroca - Republica Moldova și raionul Iampol - Ucraina), astfel încât să includă în preţul ofertat concepţia grafică, machetarea preprint a acesteia. Conţinutul acestor materiale (textul descriptiv, fotografii, logo, sigle) va fi furnizat de beneficiar. Materialul va cuprinde pe o faţă hărta turistică a regiunii (conform limitelor specificate de beneficiar), iar pe verso textul descriptiv al rutelor și obiectivelor turistice incluse.

* Harta se va realiza la scara de 1:200.000 (A3);
* Harta va include arealul întregii regiuni (care va fi evidenţiat diferit faţă de raioanele vecine), dar şi arealele celorlalte raioane limitrofe (în măsura încadrării în formatul stabilit);
* Harta va conţine relieful reprezentat prin metoda umbririi plus colorare hipsografică şi, prin metoda cotelor, vor fi redate cele mai importante vârfuri precum şi toponimele aferente;
* Toate pictogramele utilizate vor fi explicate în legenda hărţii care va fi realizată în limbile română, ucraineană şi engleză;
* Harta va conţine reţeaua de localităţi, acestea fiind diferenţiate în funcţie de rang/funcţie: municipiu, oraş, comună sau sat;
* Harta va conţine reţeaua de autostrăzi, drumuri europene, drumuri naţionale (inclusiv denumirea acestora ex. DN1), drumuri raionale, comunale, acestea fiind diferenţiate prin culori specifice în funcţie de rangul fiecărui drum marcat;
* Harta va conţine reţeaua de căi ferate şi aeroporturi;
* Harta va conţine reţeaua hidrografică (pârâuri mari, râuri, lacuri) cu denumirile aferente;
* Prestatorul va asigura realizarea hărţii într-o formă actualizată;
* Prestatorul va pune la dispoziţia Beneficiarului şi harta turistică în format digital pentru a putea fi folosită pentru promovarea turistică din mediul on-line;
* Prestatorul îşi va asuma autenticitatea materialului realizat privind lucrările cartografice necesare pentru realizarea comenzii;
* Prestatorul, ţinând cont de conţinutul tematic, scopul materialului şi specificaţiile tehnice, va asigura aranjarea textului, a elementelor grafice şi a pozelor cu respectarea tipului de format solicitat;
* Prestatorul va asigura redarea informaţiilor turistice sub formă grafică uşor de receptat;
* Pentru materialul ce va fi realizat, ofertantul va prezenta minim 2 concepte de design pe care le va transmite beneficiarului în format electronic pe adresa de contact a acestuia;
* Prestatorul va efectua orice modificare/rectificare solicitată de către beneficiar fară perceperea unui tarif suplimentar;
* Beneficiarul va pune la dispoziţia prestatorului lista obiectivelor turistice şi a altor puncte de interes care vor fi semnalizate pe hartă, fie ca denumire, fie ca numere ce vor indica reprezentările fotografice ale acestora.

**Selectarea unei companii/persoane fizice pentru elaborarea conceptului, structurii și design-ului hărții se va face în baza ofertei care va conține următoarele documente:**

1. Acte care reflectă activitatea companiei/persoanei fizice:

**Pentru companie:**

1. certificat de înregistrare (copie) ;
2. CV-ul companie;
3. CV-ul managerului de echipă, dedicat proiectului în cauză.

**Pentru persoană fizică:**

1. CV-ul desfășurat cu accente pe experiența anterioară relevantă prezentului concurs.

1. Oferta

a) oferta tehnică cu descrierea succintă a abordării și metodologiei de elaborare;

b) oferta financiară, în Euro, la cota TVA 0.

**Cerințe față de setul de documente:**

* Actele în copie urmează să conțină ștampila umedă a organizației și mențiunea „copie de pe original”;
* oferta tehnică și cea financiară urmează a fi semnate și stampilate de către persoana împuternicită;
* toate actele solicitate urmează a fi prezentate în plic sigilat sau transmise pe email.

**Procedura de aplicare:**

Setul de documente va fi depus **la sediul Consiliului Raional Soroca** (str.Ștefan cel Mare, 5/ or.Soroca, MD-3000 / Republica Moldoca) sau **IDIS „Viitorul”**(or. Chișinău, str. Iacob Hâncu 10/1), cuTitlu: Concurs de oferte pentru elaborarea unei hărți turistice,pentru **Stela Zabrian (Consiliul Raional Soroca)** sau **Carolina Ungureanu (IDIS „Viitorul”)** ori poate fi transmispe adresadee-mail: stela.zabrian@mail.ru ori ungureanu.carolina@gmail.com,până pe data de **05 septembrie 2018, ora 18.00.**

*În mesaj este obligatoriu de a indica* : Numele și prenumele persoanei, poziția și instituția din care face parte, numărul de telefon și adresa de e-mail.

**Întrebări suplimentare:** pe adresa dee-mail: ungureanu.carolina@gmail.com

***Proiectul „****Turismul rural – un pas sigur spre stimularea cooperării transfrontaliere între raioanele Soroca (Republica Moldova) și Iampil (Ucraina, regiunea Vinnița)****”****este implementat de IDIS „Viitorul”, în parteneriat cu Consiliul raional Soroca și Administrația raională Iampil (Ucraina). Proiectul este cofinanțat de Uniunea Europeană prin Programul de Cooperare Teritorială Republica Moldova – Ucraina în cadrul Parteneriatului Estic (EaPTC).*